Neuradni čistopis

53. Uradni list RS, št. 53/1998 z dne 30.07.1998, 79. Uradni list RS, št. 79/1999 z dne 30.09.1999
2412. Odlok o taksi na onesnaževanje vode, Stran 3913.
Popravek odloka o taksi na onesnaževanje vode (Vojnik), Stran 12438.


Na podlagi 80. člena zakona o varstvu okolja (Uradni list RS, št. 32/93) ter 16. člena statuta Občine Vojnik (Uradni list RS, št. 43/95) je Občinski svet občine Vojnik na seji dne 24. 6. 1998 sprejel

O D L O K 
o taksi na onesnaževanje vode
1. člen

Ta odlok določa višino, način obračunavanja, odmero in plačevanje takse na onesnaževanje vode ter merila za oprostitev plačevanja takse.

2. člen

Taksa se plačuje za izvedbo ukrepov, ki bodo zmanjšali onesnaževanje vode. Ti ukrepi so namenjeni sanaciji in izgradnji vodovodnega in kanalizacijskega omrežja ter izgradnji čistilnih naprav.

3. člen

Taksa se plačuje na uporabljeno vodo. Za uporabljeno vodo se šteje vsa voda, ki je odčitana na javnem vodovodnem sistemu.

4. člen

Zavezanci za plačilo takse so: vsi uporabniki, ki so priključeni na javno vodovodno omrežje.

5. člen

Višina takse je določena v višini 46,48 SIT/m3 uporabljene vode.

6. člen

Taksa se obračunava za vse uporabnike na m3 uporabljene vode.

7. člen

Odmera takse je določena z računom javnega podjetja.

8. člen

Zavezanci plačujejo takso ob izstavitvi računa javnemu podjetju za uporabljeno vodo. 
Javno podjetje je dolžno tekoče nakazovati sredstva takse na žiro račun Občine Vojnik, št. 50700-630-10126.

9. člen

Za nepravočasno plačano takso mora zavezanec plačati zakonite zamudne obresti.

10. člen

Plačevanje takse za tekoče leto je uporabnik vode oproščen le v primeru, če odpadno vodo čisti na čistilni napravi in poda vlogo za oprostitev takse na Občino Vojnik. Vlogi mora priložiti uporabno dovoljenje za čistilno napravo in monitoring odpadnih voda, ki je izdelan skladno s pravilnikom o prvih meritvah in obratovalnem monitoringu odpadnih voda ter o pogojih za njegovo izvajanje (Uradni list RS, št. 35/96). Iztok iz čistilne naprave mora izpolnjevati pogoje iz uredbe o emisiji snovi in toplote pri odvajanju odpadnih voda iz virov onesnaženja (Uradni list RS, št. 35/96) oziroma iz uredbe o emisiji snovi pri odvajanju voda iz komunalnih čistilnih naprav (Uradni list RS, št. 35/96). 
Vse do prejetja odločbe o oprostitvi, ki jo izda Občina Vojnik je uporabnik vode takso dolžan plačevati.

11. člen

Občinski svet s posebnim sklepom usklajuje višino takse skladno z gibanjem rasti cen življenjskih stroškov v Republiki Sloveniji za vsako preteklo 6-mesečno obdobje.

12. člen

Zbrana sredstva s tem odlokom se zbirajo v proračunu Občine Vojnik. Poraba sredstev se definira skladno s planom investicij.

13. člen

Ta odlok prične veljati petnajsti dan po objavi v Uradnem listu RS, uporablja pa se od 1. 8. 1998.

